ГӀакаро (росу)
ГӀакáро — Дагъистаналъул Хунзахъ мухъалъул росу. Уна Самилахъ росдал боялде гъорлӀе.

География
Росу ккола Хунзахъ мухъалъул анклав, жиб Хъумторхъала мухъалъул территориялда бугеб, Гъизилюрт шагьаралдаса 26 км-ялъ рикӀад, шималиябгун бакъбаккул рахъалдехун, Сулахъалъул квегӀаб рагӀалда.

АскӀор ругел гӀумру гьабулелел бакӀал: шималияб рахъалда — Пятилетка росу, шималияб-бакътӀерхьул рахъалда — Акнада росу, шималияб-бакъбаккул рахъалда — Кохтебе ва Казиюрт росаби, жанубияб-бакътӀерхьул рахъалда — Нечаевка, Чонтаул ва Костек росаби, жанубияб-бакъбаккул рахъалда — Самилахъ росу.

Тарих
Росу лӀугьана цебе гӀурусазул Языковка абулеб кулиялъул бакӀалда, жиндир цӀар кулиялъе кьучӀ лъурав Языковасул хӀурматалда кьураб. Кули рехун тана гӀадамаз 1918 соналъ, Хасавюрт сверухълъиялде чачаназ рейд гьабидал. 1929 соналъ Эзиков кули унаан МахӀачхъала мухъалъул Чантаул росдал советалде гъорлъе. Росулъ гӀумру гьабулев вукӀана 106 чи, халкъалъул 85 % — чачанал. 1944 соналъ кулиялда гӀумру гьабун букӀараб халкъ, киналго чачанал гӀадин, гочинабуна. Гьелдаса нахъе кули тӀокӀаб букӀинчӀо. 1950-л саназул ахиралда цебе букӀараб кулиялул ракьал кьуна Хунзахъ мухъалъул Сталинил (хадуб Хизроевасул) цӀарал бугеб колхозалъе хъутан гӀисабалда.. 1966 соналъ Языковка кули унаан Хасавюрт мухъалул Чонтаулалъул росдал советалде гъорлъе.

Демография

Ккола моноэтникияб авар росулъун.

МугъчӀваял

Аваразул росаби
Хунзахъ мухъалъул чӀел-бакӀал